open-index/open-wikipedia-markdown huggingface dataset:
גבעת משה

**גבעת משה** (מוכרת גם בשם **גוש 80**) היא שכונה חרדית בירושלים. השכונה נבנתה בשנות ה-60.
ממוזער|ישיבת אור לציון, בשכונה
## מיקום וגבולות
מערבית לשכונת סנהדריה וצפונית לשכונת תל ארזה. השכונה גובלת בשכונות סנהדריה, מחניים, עזרת תורה, שיכון חב"ד ותל ארזה. הרחוב המרכזי בשכונה הוא רחוב גבעת משה היוצא משדרות גולדה מאיר, שנקרא על שמו של משה פרוש. השכונה היא בעלת צביון חרדי מובהק, ומתאפיינת בבתי כנסת, ישיבות ומוסדות חינוך רבים.

עד למותו שימש הרב יעקב יוסף כרב השכונה.

## היסטוריה

עד שנת 1967 שכונת תל ארזה הייתה הגבול הצפוני מערבי של העיר ירושלים וממערבה השתרעו שטחים הרריים פתוחים ובניהם שכן בין השנים 1950–1990 גן החיות התנ"כי ב"גבעת קומונה". 

משנות ה-60 ובייחוד לאחר שפונה גן החיות למשכנו החדש, נבנו בשטחים שמצפון ומערב לתל ארזה נבנתה השכונה, יחד עם שכונות חרדיות נוספות: קריית צאנז, קריית בעלז, ועזרת תורה.

## מוסדות בשכונה
ביוני 2012 - סיוון ה'תשע"ב החליטה עיריית ירושלים להנציח את שמו של הרב שפירא מייסד הדף היומי, בבניית כיכר עם צמחייה ואילנות בשכונת גבעת משה בירושלים בפינת הרחובות רחוב 'אהלי יוסף' ורחוב 'גבעת משה' הוקם כיכר לזכרו הנושא את השם 'כיכר מהר"ם שפירא מלובלין'.

השכונה משופעת במוסדות חינוך, ובבתי כנסת:

### ישיבות
*ישיבת גבעת שאול בראשות הרב אליקים גצל פשקס
*ישיבת בריסק בראשות הרב משולם דוד סולובייצ'יק
*ישיבת מאור עיניים
*ישיבת כף החיים
*ישיבת אור לציון בראשות הרב בן ציון אבא שאול
*ישיבה לחוזרים בתשובה 'תורה ואמונה' שעל ידי ארגון "צהר"-חסידות בעלז
*ישיבת אבני נזר של חסידות סוכטשוב (משמשת בפועל את חסידות באבוב 45)
*ישיבת 'תפארת יעקב' בראשות הרב צויבל
*ישיבת 'תפארת התלמוד' בראשות הרב שינקר
*ישיבת רמ"א בראשות הרב חיים אורי פריינד חבר הבד"ץ העדה החרדית

### חצרות חסידיות
*בית המדרש הגדול של חסידות רחמסטריווקא ובית האדמו"ר
*בית הכנסת 'שידלובצא' של חסידות ביאלא
*בית הכנסת 'תורת חכם' של הרב יצחק מאיר מורגנשטרן

### בתי כנסת נוספים
*בית מדרשו של הרב יצחק טוביה ווייס גאב"ד העדה החרדית, המתגורר בשכונה
*בית מדרש של חסידות סרט ויז'ניץ
*בית הכנסת שבט הלוי
*בית הכנסת אהל משה של הרב דן סגל
*בית הכנסת אור אברהם של משפחת בורנשטיין מחסידות ברסלב
*בית הכנסת מעייני ישראל של חסידי חב"ד שמקורם בחסידויות אחרות.
*בית הכנסת של חסידות אמשינוב
*בית הכנסת 'בית הלוי' של הקהילה התימנית 
*בית הכנסת התימני 'יד יחיאל יונה'

### מוסדות חינוך אחרים
*בית הספר בית יעקב 'עזרת תורה' (ליטאי)
*תלמוד תורה 'חוות דעת' 

*
קטגוריה:ירושלים: שכונות
קטגוריה:שכונות חרדיות בירושלים
שרלין האריס

**שרלין האריס** (באנגלית: **Charlaine Harris**; נולדה ב-25 בנובמבר 1951) היא סופרת אמריקאית, הכותבת בעיקר ספרי פנטזיה, בעיקר לבני נוער. סדרת **תעלומות הערפדים הדרומיים** שלה הייתה הבסיס לסדרת הטלוויזיה המצליחה דם אמיתי. הניו יורק טיימס הגדיר אותה כסופרת המסתורין הנמכרת ביותר.

## קורות חיים
האריס נולדה וגודלה במיסיסיפי, ארצות הברית. לאחר שכתבה שני ספרים החלה בתחילת שנות התשעים לכתוב את הספרים שבסדרת **אורורה טיגארדן** (באנגלית: Aurora Teagarden). ב-1996 יצא הספר הראשון בסדרת **שייקספיר** (באנגלית: Shakespeare). ב-2001 ציינה באתר האינטרנט שלה שסיימה עם הסדרה. לאחר מכן החלה לכתוב את סדרת הספרים של **תעלומות הערפדים הדרומיים** (באנגלית: The Southern Vampire Mysteries). הסדרה מדברת על טלפתית בשם סוקי שעובדת בבר בלואיזיאנה. הספר הראשון בסדרה זכה ב-2001 בפרס אנתוני. הסדרה זכתה להצלחה והתפרסמה בהרבה מדינות. הסדרה הוכיחה את הפופולריות שלה בכך שאלן בול מפיק בחברת HBO החליט להפיק סדרה שמבוססת על סדרת הספרים ותיקרא דם אמיתי. הסדרה עלתה לאוויר ב-7 בספטמבר 2008 והיא כללה שבע עונות. ב-2005 החלה האריס לכתוב את סדרת **תעלומות הארפר קונלי** (באנגלית: The Harper Connelly Mysteries). הסדרה מספרת על אישה שהוכתה על ידי ברק וכעת יכולה לאתר גופות. האריס חברה במועדון סופרי ספרי הבלשות באמריקה.

## ביבליוגרפיה
* 1981: מתוק וקטלני (Sweet and Deadly)
* 1984: זעם חשאי (A Secret Rage )

### אורורה טיגארדן
# 1990: מקרי רצח אמיתיים (Real Murders)
# 1992: עצם לאסוף (A Bone to Pick)
# 1994: שלושה חדרי שינה, גופה אחת (Three Bedrooms, One Corpse)
# 1995: בית ג'וליוס (The Julius House)
# 1996: מוות על עקבים (Dead Over Heels)
# 1999: שוטה ודבשו (A Fool And His Honey)
# 2002: סצנה אחרונה בחיים (Last Scene Alive)
# 2003: בוצע פרג למוות (Poppy Done to Death)

### שייקספיר
# 1996: בעל הבית של שייקספיר (Shakespeare's Landlord)
# 1997: אלופו של שייקספיר (Shakespeare's Champion)
# 1998: חג המולד של שייקספיר (Shakespeare's Christmas)
# 2000: זונתו של שייקספיר (Shakespeare's Trollop)
# 2001: יועצו של שייקספיר (Shakespeare's Counselor)

### תעלומות הערפדים הדרומיים
# 2001: מת עד הלילה (Dead Until Dark)
# 2002: מתים חיים בדאלאס (Living Dead in Dallas)
# 2003: קלאב מת (Club Dead)
# 2004: מתים בפני עולם (Dead to the World)
# 2005: מת כמו מסמר (Dead as a Doornail)
# 2006: בהחלט מת (Definitely Dead)
# 2007: מתים יחדיו (All Together Dead)
# 2008: מהמוות אל דחי (From Dead to Worse)
# 2009: מת ונעלם (Dead and Gone)
# 2010: מוות במשפחה (Dead in the Family)
# 2011: חשבון מת (Dead reackoning)
# 2012: Deadlocked 
# 2013: Dead Ever After
# 2013: After Dead: What Came Next in the World of Sookie Stackhouse
# 2014: Dead But Not Forgotten: Stories from the World of Sookie Stackhouse

### תעלומות הארפר קונלי
# 2005: מגלת המצבות (Grave Sight)
# 2006: הפתעת הקבר (Grave Surprise)
# 2007: קבר קר כקרח (An Ice Cold Grave)
# 2009: קבר סודי (Grave Secret)

## חיים אישיים
האריס נשואה ואמא לשלושה ילדים. כעת הם גרים בארקנסו.

## קישורים חיצוניים

* 

* 
* 

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרות מכללת רודס
קטגוריה:בוגרי מכללת רודס
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
מרדכי יהודה ליב וינקלר

הרב **מרדכי יהודה ליב וינקלר** (ה'תר"ה – י"ז בתמוז ה'תרצ"ב; 1844–1932) היה רב הונגרי וראש ישיבה בעיירה מאד בהונגריה. מחבר שו"ת "לבושי מרדכי".

## ביוגרפיה
נולד לנפתלי וינקלר. למד אצל הרב בנימין זאב וולף תרצית (תרצה'ס) בטופולצ'אני (מחבר "תפארת שבת"), אצל הרב מרדכי יהודה גליק ביאהאנע, ואצל רבו המובהק הרב יצחק אהרון לנדסברג בגרוסוורדיין, ממנו, מהרב מאיר פרלס ומהרב ישכר בער אב"ד באנפי הוניאד נסמך לרבנות.

לאחר נישואיו בשנת ה'תרכ"ט היה סמוך על שולחן חותנו, בעל אחוזה מבאנפי הוניאד. לאחר מכן עבר לגרוסוורדיין ופתח שם בית מסחר, אולם הפסיד את ממונו כעבור זמן קצר, ובשנת ה'תרל"ב קיבל משרה רבנות בקהילת , במחוז גרוסוורדיין, והיה רבה הראשון.

בתר"מ החל לכהן כרב של ברזובה פוד בראדלום  בסלובקיה וכראש הישיבה בה. החל משנת תרס"א (1900) שימש כרבה של מאד וכראש הישיבה בה. בין תלמידיו שם היו הרב מרדכי בריסק והרב דוד יהודה זילברשטיין שהיה אב"ד וייצן.

### משפחתו
לרב וינקלר הייתה בת אחת, שינדל. חתנו (בזיווג ראשון) היה הרב יוסף צבי דושינסקי, ממנהיגי העדה החרדית בירושלים.

## חיבוריו
*'''שו"ת "לבושי מרדכי"''' על ארבעת חלקי השו"ע – 7 חלקים שיצאו בתש"ם בשני כרכים (הפעם הראשונה שכל החלקים יצאו לאור יחד) בדפוסי צילום של ההדפסות המקוריות:
**חלק ראשון על או"ח ויו"ד (מהדורה ראשונה), טולצ'ה תרע"ב
**חלק שני על אה"ע וחו"מ (מהדורה ראשונה), סבוליבה תרע"ג
**חלק שלישי על או"ח (מהדורה שנייה), בודפשט תרפ"ב
**חלק רביעי על יו"ד (מהדורה שנייה), בודפשט תרפ"ד
**חלק חמישי על אה"ע וחו"מ (מהדורה שנייה), בודפשט תרפ"ח
**חלק שישי על או"ח ויו"ד (מהדורה שלישית), בודפשט תרפ"ח
**חלק שביעי על ד’ חלקי שו"ע, מישקולץ תרצ"ז
*'''לבושי מרדכי על מסכת נדרים''' – חידושים על מסכת נדרים, מרגיטה תרצ"ד
***<nowiki/>'לבושי מרדכי' בסוגיה דעשה דוחה לא תעשה** – (בפרק הראשון של מסכת יבמות), מכון לבושי מרדכי, ירושלים תשס"ה (2005)
*'''ישב מצרף''' – על הנולדים בנישואי תערובת בין יהודים לגויים והאם זוג שהתחתן בחתונה היהודית והתגרש בגירושין אזרחיים צריך להתגרש לפי ההלכה, וייצן תר"ס. לחוברת נספח קונטרס "וכתורה הזאת" בעניינים אלו מאת הרב ישעיה זילברשטיין, הרב של ווייצן.

## לקריאה נוספת

* אברהם פוקס, **ישיבות הונגריה בגדולתן ובחורבנן**, כרך א, ירושלים תשל"ט, עמ' 242–246
* יהודה שוורץ, **מורשת רבני הונגריה**, חדרה תשמ"ז, עמ' 66
* יצחק פנחס פריינד (עורך), **לבושי מרדכי – אורח חיים**, תשע"א, עמ' 7–51 ('גדולת מרדכי' – תולדות המחבר)

## קישורים חיצוניים
* 
* 

קטגוריה:רבנים הונגרים
קטגוריה:רבנים סלובקים
קטגוריה:רבנים טרנסילבנים
קטגוריה:ראשי ישיבה הונגרים
קטגוריה:מחברי ספרות תורנית
קטגוריה:מחברי ספרי שו"ת
קטגוריה:בוגרי ישיבת פרשבורג
קטגוריה:תלמידי הכתב סופר
קטגוריה:מאד: רבנים
קטגוריה:הונגרים שנולדו ב-1844
קטגוריה:הונגרים שנפטרו ב-1932
יצחק יהודה שמלקיש

הרב **יצחק יהודה שמלקיש** (תקפ"ח - י' בתשרי תרס"ו, 1905-1827) היה רב יהודי מרבני גליציה, נחשב לאחד מגדולי הפוסקים בדורו. שימש כרב קהילות בברעזאן, בפשמישל, כרב העיר לבוב ומחבר שו"ת **בית יצחק**.

## קורות חייו
נולד לרב חיים שמואל בלבוב והתפרסם בכשרונותיו הגדולים כבר כילד. רבו המובהק היה הרב יעקב משולם אורנשטיין, אב בית הדין של לבוב ומחבר ספר "ישועות יעקב" על ארבעת חלקי השולחן ערוך. נישא בשנית לבתו של הרב חיים שמואל בירנבוים בעל ה"רחש לבב" וחתנו של רבי עקיבא איגר.

נכדו היה הרב אהרן לוין מרישא, מראשי אגודת ישראל. אחיינו ותלמידו היה הרב גדליה שמלקיש, מראשי תנועת המזרחי, שאף מילא את מקומו ברבנות פרמישלא.

שימש ברבנות בכמה קהילות בגליציה, ובהן בברעזאן בפשמישל, ובתרנ"ד (1894) מונה לרבה של לבוב (למברג). התכתב בהלכה עם רבני דורו, כדוגמת הרב ישראל הכהן רפפורט.

חיבורו, שו"ת בית יצחק, הכולל שישה חלקים ובתוספת חידושים פרסם אותו כאחד מגדולי הדור. בישיבות החשיבו מאוד את דרך הניתוח שלו להבנת סוגיות התלמוד, דרך הפסיקה שלו וחידושיו. בתשובותיו עסק גם בחידושי העולם המודרני של תקופתו: טלגרף, טלפון, הדלקת חשמל בשבת, קרונות חשמליות, וכדומה.

בסוגיית קבלת מצוות בגיור שהתעוררה בעת החדשה, הוא נחשב לאבי השיטה המחמירה לפיה אם מתברר שגר אינו מתכוון לשמור מצוות - גיורו בטל.
## שיטתו באיסור חשמל בשבת
אחד מחידושיו הידועים הוא שיטתו באיסור השימוש בחשמל בשבת. במסגרת דיונו של הרב שמעלקיש משנת 1895 בבחינת השימוש בטלפון בשבת, הוא מחדש כי קיים בהפעלת כל מכשיר חשמלי איסור מדרבנן בשל "התעוררות כח החשמל" כתוצאה מה"עלעקטרישע פערבינדונג" (חיבור חשמלי). איסור זה נקרא לימים 'מוליד זרם'. איסור זה מהווה אנלוגיה מרחיבה לאיסור 'מוליד ריח', אחד מן האיסורים המופיעים במסכת ביצה. לפי איסור מוליד ריח אסור לבשם בגד בשבת בריח שאינו נמצא כבר בו. כבר בעבר הורחב איסור זה לתחומים אחרים כדוגמת יצירת האיסור לרסק ברד ושלג בשבת ולהפוך את המוצק לנוזל.

אף על פי שהיו שערערו על חידושו, ובהם גם חתנו, הרב נתן לוין, התקבל איסורו של הרב שמעלקיש באופן גורף. עד היום מהווה איסור זה את אחד הנימוקים המרכזיים לאיסור קטגורי על הפעלת מכשירים חשמליים בשבת.

## ספריו
***שאלות ותשובות בית יצחק**.
***בית יצחק על התורה**

## לקריאה נוספת
* אריה מנצ'ר (עורך), **ספר פשמישל**, תל אביב: ארגון יוצאי פשמישל בישראל, תשכ"ד 1964, עמ' 65.
* מאיר וונדר, **[[אנציקלופדיה לחכמי גליציה]]**, ח"ה, עמ' 334–341 (וביבליוגרפיה שם).

## קישורים חיצוניים
* רבי יצחק יהודה שמלקיש, בלקסיקון הרבני 'אישי ישראל'
* 
;ספריו
* שו"ת בית יצחק באתר HebrewBooks:
** חלק אורח חיים
** חלק יורה דעה
** חלק אבן העזר
** וחלק חושן משפט

## הערות שוליים

קטגוריה:רבנים אורתודוקסים
קטגוריה:מחברי ספרי שו"ת
קטגוריה:רבנים גליציאנים
קטגוריה:לבוב: רבנים
קטגוריה:פשמישל: רבנים
קטגוריה:אבות בתי דין
קטגוריה:ילידי 1828
קטגוריה:נפטרים ב-1906
שרוול תרמי

[שמאל|ממוזער|250px|שרוול תרמי על תותח של [מרכבה סימן 4. ניתן לראות את הברגים המשמשים לקיבועו והסרתו. קצה הקנה אינו מכוסה בשרוול תרמי, ומחשב הירי יודע לפצות על כך.]]
**שרוול תרמי** הוא כיסוי לאורך החלק החיצוני של קניהם של תותחים בקטרים גדולים. מורכב בדרך כלל על תותחי טנקים.

מטרתו העיקרית של השרוול היא למנוע עיוות של קנה התותח כתוצאה מהפרש טמפרטורות העלול להתפתח עליו. השרוול מונע מצב בו הטמפרטורה בנקודה מסוימת בקנה גבוהה או נמוכה יותר, עקב חום השמש, רוחות או שלג. לאחידות הטמפרטורה בקנה יש השפעה על דיוק התותח, ומכאן חשיבותו של השרוול התרמי. לרוב, ניתן לפרק ולהחליף בקלות את השרוול התרמי ולצבוע אותו בצבעי הטנק. שרוולים תרמים מתקדמים בנויים באופן כזה שיקטין את החתימה התרמית של התותח ובכך יקשה על זיהוי הרק"ם באמצעי ראיית לילה תרמי.

לרוב, מכוסה גם מפנה הגזים בשרוול תרמי, ללא קשר למיקומו.

אחד הטנקים הראשונים שעשו שימוש בשרוול תרמי הוא טנק הצ'יפטיין הבריטי. השרוולים התרמיים שמשמשים את תותחי 120 מ"מ של טנקי המרכבה סימן 3 וסימן 4 פותחו בישראל על ידי חברת ווישיי ישראל ונחשבים לטובים מסוגם בעולם. פליקס זנדמן, מייסד ויו"ר וישיי אינטרטכנולוג'י שהיה גם המפתח הראשי של השרוול, תרם את הפתרון למדינת ישראל, וראה בו גולת כותרת של עשייתו. 

## קישורים חיצוניים

קטגוריה:טכנולוגיה צבאית
קטגוריה:תותחים
ניקי באט

**ניקולאס "ניקי" באט** (**Nicholas "Nicky" Butt**; 21 בינואר 1975) הוא כדורגלן עבר אנגלי, אשר שיחק לרוב בעמדת הקשר האחורי. באט שיחק בעברו במשך 12 עונות במנצ'סטר יונייטד, ומשנת 2004 שיחק בניוקאסל יונייטד למעט עונה אחת בה שיחק בהשאלה בברמינגהאם סיטי ואף רשם 39 הופעות במדי .

## ביוגרפיה
באט החל את הקריירה שלו בנוער של קבוצת מנצ'סטר יונייטד, הוא ערך את הופעת הבכורה שלו בעונת , אך את פריצתו החל רק בעונת  כאשר חיפה על היעדרותו של רוי קין מההרכב הקבוצה בעקבות פציעות והרחקות. בסיום העונה, עם עזיבתו של פול אינס לאינטר מילאנו, בחר בו מאמנו אלכס פרגוסון להיות יורשו של אינס במרכז המגרש, לצידו של קין. 

לאחר שנתיים טובות בהן פתח בהרכב הקבוצה מספר רב של פעמים. באט תפקד כשחקן הקשוח במרכז השדה, במיוחד בעונת  בה רוי קין היה פצוע בשלבים רבים. לאחר חזרתו של קין מהפציעה, והסטתו של החלוץ פול סקולס לתפקידי קישור איבד באט את מקומו בהרכב הקבוצה. 
ב-12 שנותיו במנצ'סטר זכה באט בשש אליפויות, שלושה גביעים וזכייה אחת בליגת האלופות, בעונת הטרבל של מנצ'סטר ב-1999

בינואר 2004 ביקש באט לעזוב את מנצ'סטר יונייטד, אך דחה הצעה לעבור ברמינגהאם סיטי בחלון ההעברות. ביולי 2004 עבר באט לניוקאסל יונייטד תמורת 2.5 מיליון ליש"ט, וחתם בקבוצה לארבע שנים כמחליפו של גארי ספיד שעבר לבולטון וונדררס.

לאחר עונת בכורה לא מוצלחת, בה גם נפצע רבות, עבר באט באוגוסט 2005 בהשאלה לעונה אחת למועדון ברמינגהאם סיטי, שם שיחק תחת הדרכתו של חברו לקבוצה לשעבר סטיב ברוס. בסיום עונת  נשרה ברמינגהאם לליגת המשנה ובאט חזר לניוקאסל. בעונת  נבחר באט לראשונה לשמש כקפטן הקבוצה בעקבות פציעתו של הקפטן הקבוע מייקל אואן, ובסיום אותה העונה נשר עם ניוקאסל לליגת המשנה. לאחר מעברו של אואן למנצ'סטר יונייטד בקיץ 2009, מונה באט לשמש כקפטן הקבוע של הקבוצה, אולם לאור יכולתו הטובה של אלן סמית', היה האחרון האיש שענד את הסרט ברוב המשחקים. בסיום העונה, הצליח המועדון לחזור לפרמייר ליג, ובאט הודיע על פרישתו מכדורגל.

בשנת 1997 קיבל זימון לנבחרת אנגליה. את הופעת הבכורה שלו במדים הלאומיים ערך נגד . בעקבות פציעתו של סטיבן ג'רארד לפני מונדיאל 2002, קיבל באט הזדמנות לפתוח בהרכב נבחרתו לצידם של חבריו לקבוצה דייוויד בקהאם ופול סקולס. באט צבר 39 משחקים במדים הלאומיים, בהם לא כבש שערים.

ב-24 במאי 2011 השתתף במשחק מחווה ידידותי במדי מנצ'סטר יונייטד נגד יובנטוס באולד טראפורד, לכבוד פרישתו ממשחק פעיל של גארי נוויל, ששיחק בתור קפטן מנצ'סטר יונייטד.

## תארים
;מנצ'סטר יונייטד
* אליפות אנגליה: , , , , , 
* גביע ה-FA: , , 
* מגן הקהילה: 1996, 1997, 2003
* ליגת האלופות: 
* הגביע הביניבשתי: 1999

;ניוקאסל יונייטד
* גביע האינטרטוטו: 2006
* אליפות ליגת המשנה האנגלית: 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני ניוקאסל יונייטד
קטגוריה:כדורגלני ברמינגהאם סיטי
קטגוריה:כדורגלני נבחרת אנגליה
קטגוריה:מנצ'סטר: כדורגלנים
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:אנגלים שנולדו ב-1975
ויקטור לואי קורדונייה

**ויקטור לואי קורדונייה** (בצרפתית: **Victor Louis Cordonnier**; 23 במרץ 1858 – 17 בנובמבר 1936) היה גנרל וסופר צרפתי, מפקד דיוויזיה וקורפוס בחיל הרגלים, אשר לחם בחזית המערבית במלחמת העולם הראשונה. בנוסף, קורדונייה כיהן כמפקד הקורפוס הצרפתי בחזית המקדונית תחת פיקודו הכולל של הגנרל מוריס סראי.

## תחילת הקריירה
קורדונייה למד באקדמיה הצבאית סן-סיר. ב-1879 הוסמך כקצין רגלים בדרגת סגן משנה, ב-1887 סיים הכשרה לתפקידי פיקוד ומטה באקדמיית המלחמה הצרפתית ומילא שורת תפקידי מטה זוטרים בגדודי רגלים. ב-1905 הוצב לתפקידי הדרכה באקדמיית המלחמה ובהמשך פיקד על קורסי קצינים. ב-1910 הועלה לדרגת קולונל ושנה מאוחר יותר פרסם את ספרו הראשון שעסק בנסיבות שהובילו למלחמת רוסיה–יפן ותורגם למספר שפות. ב-1913 מונה למפקד החטיבה ה-87 של הצבא הצרפתי.

## מלחמת העולם הראשונה
עם פרוץ מלחמת העולם הראשונה הוצבה חטיבתו של קורדונייה בחזית המערבית ובשלהי אוגוסט 1914, נטלה חלק בקרב הארדנים במסגרת המערכה על הגבולות. לאחר הקרב מונה קורדונייה למפקד הדיוויזיה ה-3 והוביל אותה במהלך הקרב הראשון על המארן. ב-15 בספטמבר נפצע קורדונייה בעת הפגזה ארטילרית ופונה מהחזית. בדצמבר חזר לפקד על אוגדתו שלחמה בקרב שמפאן הראשון. בינואר 1915 מונה למפקד הקורפוס ה-8 בחזית המערבית.

ביולי 1916 מונה למפקד הקורפוס הצרפתי בחזית המקדונית ופעל תחת פיקודו של מפקד כוחות מדינות ההסכמה בזירה הגנרל מוריס סראי. קורדונייה פיקד על הכוחות הצרפתיים במהלך קרב לרין אשר במהלכו כבש צבא ממלכת בולגריה את העיר פלורינה ובהמשך השתתף בקרבות לשחרור העיר. לקורדונייה כמו לרבים מקציני מדינות ההסכמה בחזית, הייתה מערכת יחסים עכורה עם הגנרל סראי, בפברואר 1917 נאלץ לסיים את תפקידו ובמקומו מונה הגנרל פול פרנסואה גרוסטי.

## שלהי הקריירה ואחריתו
קורדונייה חזר לפריז ואובחן כחולה במחלת הסרטן. הוא אושפז בסנטוריום ולא חזר עוד לתפקיד פיקודי. עם תום המלחמה שוחרר מהצבא. ב-1921 הוציא לאור ספר על הקרבות בהם השתתף בחזית המערבית והרבה לכתוב מאמרים שעסקו בהפקת לקחים צבאיים ממלחמת העולם הראשונה. קורדונייה הלך לעולמו ב-1936 והוא בן 78 שנים.

## ראו גם
* צרפת במלחמת העולם הראשונה.

## קישורים חיצוניים

## הערות שוליים

קטגוריה:גנרלים צרפתים
קטגוריה:החזית המקדונית במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מפקדי גייסות בצבא צרפת במלחמת העולם הראשונה
קטגוריה:ניי-סיר-סן: אישים
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1858
קטגוריה:צרפתים שנפטרו ב-1935
ניקפורוס הראשון, פטריארך קונסטנטינופול

**ניקפורוס הקדוש** (ביוונית: Νικηφόρος Α; ידוע גם כ**ניקפורוס הראשון, פטריארך קונסטנטינופול** 758 - 5 באפריל 828) היה איש דת, סופר והיסטוריון ביזנטי.

## קורות חייו

הוא נולד למשפחה נוצרית אורתודוקסית, אביו תיאודור היה אחד המזכירים של קונסטנטינוס החמישי, קיסר האימפריה הביזנטית, וניקפורוס נכנס בעקבותיו לשירות הציבורי של האימפריה כמזכיר הממשלה של אירינה, קיסרית האימפריה הביזנטית. הוא השתתף בוועידת ניקיאה השנייה שנערכה בשנת 787. בשנת 802 מונה למנהל הכללי של בית המחסה לעניים בקונסטנטינופול.

בשנת 806 הוא מונה לפטריארך של קונסטנטינופול, בחירה לא שגרתית זו והעובדה כי בעת בחירתו הוא לא היה איש דת או בעל הסמכה הביאה להתנגדות מצד אנשי הממסד הדתי, בראשות תאודורוס מסטודיון, שראו בו מינוי פוליטי ועושה דברו של הקיסר. הוא הודח מתפקידו בשנת 815 במהלך הסינוד שנערך באותה שנה בקונסטנטינופול. הוא נפטר במנזר תאודורוס הקדוש וגופתו הועברה לקונסטנטינופול ביום 13 במרץ 847 ונקברה בכנסיית השליחים הקדושים.

## מורשתו

ניקפורוס הותיר אחריו מספר כתבים חלקם עוסק בנושאים תאולוגיים וחלקם מתארים את ההיסטוריה האנושית מבריאת העולם.

כתביו ההיסטוריים המאוגדים תחת השם **ההיסטוריה האוניברסלית** היו פופולריים בקרב משכילים ביזנטיים ותרגום לטיני של כתבים אלו הופץ באירופה.

ניקפורוס כתב ספרים תאולוגיים המסבירים את עיקרי האיקונוקלאזם: **אפולוגטיקוס מינור** עבור פשוטי העם, **אפולוגטיקוס מז'ור** המכיל ניתוח מקיף של האיקונוקלאזם וכולל התייחסות לנימוקי המתנגדים לדוגמה, תשובות למתנגדים ומובאות מכתבי הקודש הנוצריים.

## קישורים חיצוניים

* ניקפורוס הקדוש באנציקלופדיה הקתולית
* 

קטגוריה:קדושים נוצרים
קטגוריה:תאולוגים ביזנטים
קטגוריה:היסטוריונים ביזנטים
קטגוריה:סופרים ביזנטים
קטגוריה:הפטריארכים של קונסטנטינופול
קטגוריה:ילידי 758
קטגוריה:נפטרים ב-828
גרנדה במשחקים האולימפיים

**[[גרנדה (מדינה)|גרנדה]]** משתתפת ב**[[המשחקים האולימפיים|משחקים האולימפיים]]** מאז אולימפיאדת לוס אנג'לס (1984). עיקר השתתפותה של גרנדה במשחקים בא לידי ביטוי בענף האתלטיקה. האתלט אליין פראנסיק היה הקרוב ביותר להיות הראשון שזוכה במדליה אולימפית, כשסיים במקום הרביעי בריצת 400 מטר באולימפיאדת אתונה (2004). באולימפיאדת לונדון (2012) הצליח לעשות זאת קיראני ג'יימס, שזכה במדליית הזהב בריצה לאותו המרחק. באולימפיאדת ריו דה ז'ניירו (2016) איבד ג'יימס את תוארו, אך זכה במדליית כסף. בראלון טפלין סיים שביעי באותו מרוץ, וקורט פיליקס סיים במקום התשיעי בקרב עשר.

גרנדה מעולם לא השתתפה באולימפיאדת חורף.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* גרנדה במשחקים האולימפיים לנוער

## קישורים חיצוניים

## הערות שוליים

קטגוריה:מדינות במשחקים האולימפיים
קטגוריה:גרנדה (מדינה): ספורט
דוקטרינת יעקב

"**דוקטרינת יעקב**" (בלטינית: **Doctrina Iacobi nuper baptizati**; "הדרשה של יעקב המומר החדש") הוא ספר פולמוסי מהמאה ה-7 שנכתב בשפה היוונית, ככל הנראה בארץ ישראל.

## תוכן הספר
הספר מתעד כביכול דיון שנערך בקרתגו ביום 13 ביולי 634, בין יהודי בשם יעקב שנאלץ להמיר את דתו לנצרות לבין יהודים שלא המירו את דתם, ובו מופיעים נימוקיו של יעקב בזכות ההתנצרות. הספר דן באימפריה הביזנטית במלחמתה בצבא הערבי-מוסלמי וכיבוש הפרובינציות המזרחיות של האימפריה. הספר משתמש בדימויים נוצריים השאובים מספר דניאל על פי הפרשנות האסכטולוגית-אפוקליפטית הנוצרית, במטרה לשלב את האירועים שבמהלכם איבדה הנצרות את השליטה במקומות הקדושים שבארץ ישראל בחזון אחרית הימים.

הספר מציג תמונה מוקדמת של הכיבוש המוסלמי של ארץ ישראל, העומדת לעיתים בסתירה להיסטוריוגרפיה המוסלמית.

## לקריאה נוספת

* Kaegi, Walter E. *Byzantium and the Early Islamic Conquests*, Cambridge, 1992.


## קישורים חיצוניים

## הערות שוליים

קטגוריה:הפולמוס היהודי-נוצרי
קטגוריה:מחלוקות ופולמוסים ביהדות
קטגוריה:ספרות בשפה היוונית
קטגוריה:ספרי המאה ה-7
קטגוריה:ספרות ביזנטית
שור אוסבורנה

[שמאל|ממוזער|250px|שור אוסבורנה ליד [טורבינת רוח|טורבינות רוח]]
**שור אוסבורנה** (בספרדית: **Toro de Osborne**) הוא פסל שטוח בדמות צללית שור המוצב ב-89 אתרים שונים בצדי דרכים ברחבי ספרד, ונחשב לסמל לא רשמי שלה.

## היסטוריה
השוורים הראשונים נוצרו ב-1956 בידי מנולו פרייטו, כפרסומת למותג הברנדי "וטראנו" של יצרנית השרי אוסבורנה. השוורים היו שחורים, והמילה "Veterano" הופיעה עליהם באדום. בתחילה יוצרו השוורים מעץ, אך פגעי מזג האוויר הביאו להחלפתם בשוורים ממתכת ב-1961. באותה העת היה גובהו של כל שור 7 מטרים. ב-1962 נאסר על הצבת פרסומות במרחק של 150 מטרים מהדרך. השוורים הוצבו עתה רחוק יותר מהדרכים, וכדי שניתן יהיה להבחין בהם, הם הוגבהו לכדי 14 מטרים, גובהם הנוכחי. 

ב-1988 שוב תוקן חוק הדרכים הספרדי, ונאסר כליל על הצבת פרסומות לצדי הדרכים. הכיתוב "Veterano" נמחק מהשוורים, אך הם נותרו במקומותיהם, משלא היוו עוד פרסומות. ב-1994 נאסר גם על הצבתם של השוורים עצמם, אך הציבור הספרדי, שהתרגל לנוכחותם בצדי הדרכים, הביע תרעומת על כך, ודרש להשאירם. ב-1998 פסק בית המשפט העליון כי נוכח "ערכם האסתטי והתרבותי", ניתן להשאירם.

כיום מוצבים ברחבי ספרד 89 שוורים. הם הפכו מזוהים עמה, ומהווים סמל בלתי רשמי. השוורים מופיעים על מוצרי מרצ'נדייזינג ומזכרות לתיירים, ואוהדים של נבחרת הכדורגל הספרדית נוהגים להניף את דגל ספרד שעליו מצויר השור. 21 השוורים המוצבים באנדלוסיה הוכרזו כאתרים היסטוריים, ונהנים מהגנה מיוחדת בשל כך. כשחברת אוסבורנה תבעה בעלי חנויות מזכרות בסביליה שמכרו מזכרות הכוללות את השור, בטענה שעשו שימוש בסימן מסחרי של החברה ללא היתר, דחה בית המשפט את התביעה, בנימוק שהשור הוא "מורשת תרבותית ואומנותית של העם הספרדי". בית המשפט קבע שהשור מהווה סמל המייצג מכנה משותף רחב לעם הספרדי, המאפיל על מקורו כסימן מסחרי. 

בסרטו של ביגאס לונה, "נקניק נקניק", מהווה השור מוטיב חוזר, כאשר שני גיבורי הסרט, בגילומם של חאווייר ברדם ופנלופה קרוז, מקיימים יחסי מין למרגלות אחד השוורים, ובהמשך, כשיחסיהם מתערערים, מכלה ברדם את זעמו ומנפץ את אחד השוורים. כדי להפיס את דעת הקהל, טרח לונה לציין כי השור שנהרס הוא העתק ולא שור מקורי. גם מחוץ לספרד נתפס שור אוסבורנה כאחד מסמליה של ספרד. ב-1972 עיטר השור את עמוד השער של הניו יורק טיימס, בכתבה שעסקה במדינה, וב-1983 יצר האמן קית' הרינג יצירה בהשראתו.

מנגד, באזורים בדלניים יותר של ספרד, היותו של השור סמל של השלטון המרכזי גרר עוינות. השור היחיד בקטלוניה, בעיירה אל ברוק, נהרס או הושחת מספר פעמים בין 1998 ל-2009. שור אחר, שנתגלה רק כ-30 שנים לאחר שהוצב, עם כריתתם של ברושים שהסתירו אותו, נהרס זמן קצר לאחר מכן, ורוססו עליו כתובות נאצה נגד ספרד. גורמים לאומניים בקטלוניה אף אימצו את החמור כסמל לאומי, כתחליף לשור. בגליסיה נצבע שור אוסבורנה בכתום בשנת 2008 כמחאה נגד השלטון המרכזי בספרד.

## גלריה

קובץ:Toro Osborne Cabezas de San Juan.JPG|שור בסמוך לסביליה
קובץ:Toro Osborne Becerreá frente (Lugo).jpg|שור בלוגו שבגליסיה
קובץ:Toro de Osborne.JPG|שור בוולנסיה
קובץ:SierraSanCristobal.jpg|שור באנדלוסיה


## קישורים חיצוניים

* Elizabeth Nash, Spain's biggest bullfight: The militant Catalans waging war against the 'Osborne bulls', אינדיפנדנט, 6 באוגוסט 2007

קטגוריה:ספרד: תרבות
קטגוריה:ספרד: סמלים לאומיים
קטגוריה:שור בתרבות
פתרון סביר

פתרון במשחק בצורה קואליציונית, נקרא **פתרון סביר** (reasonable) אם כל שחקן איננו מקבל תשלום הגבוה מהתרומה השולית הגבוהה ביותר שלו לקואליציה במשחק.

## הגדרה
פתרון x נקרא פתרון סביר במשחק בצורה קואליציונית (N;v)\! אם לכל  x_i \in x  ולכל S \subseteq N \setminus \{i\}  

מתקיים  x_i \leq max \{ v( S \cup \left\{ i \right\} ) - v( S ) \} 

כלומר, אף שחקן במשחק לא מקבל תשלום הגבוה מהתרומה הגבוהה ביותר שלו לקואליציה שאינה מכילה אותו קודם לכן.

## דוגמה לפתרון סביר
נסתכל על המשחק הבא:


\begin{align}
v(\{1\}) = 1 , v(\{2\}) = 2 \\
v(\{1,2\}) = 4 \\
\end{align}


התרומה השולית המקסימלית של שחקן 1 היא 2, והתרומה השולית המקסימלית של שחקן 2 היא 3. לכן אם \phi\! הוא מושג פתרון סביר, אז \phi_1(x) \leq 2 ו- \phi_2(x) \leq 3.

## דוגמאות למושגי פתרון סבירים
• הליבה היא מושג פתרון סביר. יתר על כן, כל פתרון שאיננו פתרון סביר סותר בהכרח את עקרון הסבירות הקבוצתית.

## ראו גם
* מונחים בתורת המשחקים

## לקריאה נוספת
*

קטגוריה:תורת המשחקים
לולה (להקה)

**לולה** היא להקה ישראלית שהוקמה בשנת 1997 והתפרקה באופן לא רשמי בשנת 2000. הלהקה ידועה בעיקר בזכות השיר "ימים של שקט" שהיה ללהיט היחיד שלה, ולכן ניתן להחשיבה כלהקה של להיט אחד.

## היסטוריה
הלהקה הוקמה בעקבות חלום של ירדן בר כוכבא בו היא נמצאת שרה בלהקה ביחד עם אבי גרייניק ועידן אלתרמן ששיחקו איתה בפלטפוס ועם יסמין קידר, ששירתה עם בר כוכבא בלהקת חיל האוויר.  בעקבות החלום בר-כוכבא התקשרה לשלושתם ושאלה לגבי הרצון שלהם להקים להקה. כולם ענו על כך בחיוב, והם התחילו לעשות חזרות אחת לשבוע.

באותה תקופה הופיעו גרייניק ואלתרמן במופע "ילדים סורגים לאלוהים", מבית היוצר של "דומינו גרוס". בר כוכבא שיחקה בהצגת היחיד "הגר" וב"תסתכלו עלי", וקדר שיחקה בסדרת הטלוויזיה "פאזל", כך שלמעשה כל הארבעה היו מוכרים כשחקנים וכקומיקאים. 

תחילה תכננו לבצע גרסאות כיסוי לשירים מוכרים אולם לבסוף הוחלט ליצור חומר מקורי בעיקר עם טקסטים הומוריסטיים בסגנון דומה לזה של כוורת וגזוז. את ההופעות הראשונות שלה הלהקה עשתה במועדון הדומינו גרוס שאז היה בצוותא משם גם הגיע שם הלהקה על שם לולה לוקסנבורג, המנהלת המיתולוגית של צוותא שעברה במקרה לידם. 

הלהקה עבדה על האלבום שלוש שנים. לאחר זמן מה הצטרפו עמירם גרוס כמפיק, ונתן כהן כמנהל המוזיקלי של האלבום.

בינואר 2000 יצא השיר "ימים של שקט" שהפך ללהיט, ובעקבותיו יצא אלבום באותו שם שמכר כ־10,000 עותקים. 

שבעה מתוך שנים עשר השירים נכתבו על ידי בר כוכבא, את השיר "תאר לך" כתב תומר שרון, חברם לתוכנית "פלטפוס", והשיר "מורים אינם מספרים" הולחן למילים של יואל הופמן. הלחנים ברובם הם של גרייניק או קדר, ולחן אחד ("נגע לו ללב") של אלתרמן. גרייניק ניגן בגיטרות ובקלידים ושאר חברי הלהקה השתתפו בתפקידי השירה.

### לאחר פירוק הלהקה
הלהקה לא הוציאה אלבומים נוספים ולמעשה פורקה. עם זאת המשיכו חברי הלהקה (למעט קדר) ליצור פרויקטים מוזיקליים שונים לצד קריירת המשחק. בר-כוכבא הוציאה בשנת 2009 אלבום משותף עם המוזיקאי דידי שחר, גרייניק הוציא בשנת 2004 אלבום עצמאי בשם "יש מי שאוהב", אף הוא בהפקת נתן כהן, וכמו כן הלחין שירים לזמרים דוגמת נורית גלרון. אלתרמן העלה בשנת 2011 מופע הומוריסטי של שירי רוק מתורגמים. כמו כן, השתתפו שני האחרונים במחזות זמר שונים.
בשנת 2013 הקליטו אלתרמן ובר-כוכבא, יחד עם המוזיקאים דידי שחר וטל בלכרוביץ', אלבום שירי ילדים משיריה של רינת הופר בשם "ענן על מקל", שזכה להצלחה רחבה.

בשנת 2016 התאחדה הלהקה, ובחודש מאי של אותה שנה הוציאה את הסינגל "כל פעימה שלב מחסיר". את השיר כתב והלחין גרייניק בעקבות ביקור שלו יחד עם אלתרמן בבית איזי שפירא.

## קישורים חיצוניים

* דובי קננגיסר, sing לולה, sing!, בכתב העת המקוון האייל הקורא, 27 במאי 2000
* הערוץ הרשמי של יסמין קדר ביוטיוב שמכיל שירים מהאלבום.
*  מאיה קוסובר, ימים של שקט - לולה, בפודקאסט "שיר אחד", 11 במאי 2020
* 

## הערות שוליים

קטגוריה:להקות פופ ישראליות
קטגוריה:להקות שהוקמו בשנת 1997
קטגוריה:להקות שהתפרקו בשנת 2000
פארק רעננה

שמאל|ממוזער|250px|האגם בפארק ומזרקה במרכזו
**פארק רעננה** הוא פארק ציבורי בשטח של 200 דונם, המשמש כפארק הגדול והמרכזי של העיר רעננה. הפארק שוכן בקצהו המערבי של רחוב אחוזה, בגבולה המערבי של העיר, וגובל בכפר בתיה ובשכונת "לב הפארק" השוכנות מצפון לו, ובשדות שבין רעננה להרצליה מדרום וממערב. הפארק מגודר מכל עבריו, והכניסה אליו היא דרך חמישה שערים, שניים בחלקו המזרחי ושלושה בחלקו המערבי ליד האגם. הפארק נחנך בשנת 1995. 
## מבנה
במרכזו של הפארק אגם בצורת עלה תלתן, בדומה לזה המופיע בסמלה של העיר. את האגם חוצה גשר, וניתן לשוט בו. באגם שתי מזרקות, ושטים בו עופות מים. בחלקו הצפון-מערבי של הפארק שוכן אמפיתיאטרון המשמש להופעות תרבות שונות של אמנים מהארץ ומחו"ל בהם בקסטריט בויז, אוונסנס, אליס קופר, לורין היל, טורי איימוס, צ'יק קוריאה, איאן אנדרסון, זיגי מארלי, הקרנבריז והפט שופ בויז. 

במסגרת הפארק מופעל פרויקט "פארק חברים", אשר נבנה על ידי בית איזי שפירא מתרומות, ובו מתקנים המיועדים גם לילדים בעלי קשיי נגישות. כמו כן מתקיימות במקום פעילויות משותפות לילדי בית איזי שפירא ולילדים אחרים מרחבי העיר. עוד בפארק: בית קפה-מסעדה, גלריה, שבילי הליכה ורכיבה על אופניים, מגרשי ספורט, פינת חי, מתקני משחקים לילדים, פסלים, גן ורדים, גן המוקדש לשבעת המינים, גן תבלינים ומשטחי דשא נרחבים. בנקודה הגבוהה בפארק שוכן מצפור, המאפשר תצפית בעיקר לכיוון האגם והשטחים שבדרום-מערב הפארק.

בעבר נדרשו תושבי חוץ לתשלום בכניסה לפארק בימי שבת. עתירה שהגישה עמותת אדם, טבע ודין בעניין נדחתה, ובעקבות זאת תוקנה פקודת העיריות, ונקבע בה כי אין לגבות דמי כניסה, אלא במקרים חריגים שיקבע שר הפנים באישור ועדת הפנים והגנת הסביבה של הכנסת. 

מאחר שהוועדה דחתה פה אחד את הכללים שהציע שר הפנים בטענה שהם נוגדים את התיקון לחוק, נאסרה למעשה גביית דמי כניסה לגנים ציבוריים בכל הארץ, ובהם פארק רעננה. מסביב לפארק ישנן מספר רב של חניות בחינם לתושבי רעננה, ובתשלום לתושבי חוץ.
[ממוזער|[ברבר (ברווז)|ברבר באגם הפארק]]

## גלריה

Raananapark002.jpg|מראה באגם בתמונה אפשר אפילו לראות  שקנאי מצוי
Raananapark014.jpg|המבוך הנגיש לילדים בעלי מגבלות
Raananapark033.jpg|מפלי מים המוליכים אל האגם
Raananapark034.jpg|האמפיתיאטרון
Raananapark022.jpg|מתקני משחקים בפארק
File:פארק רעננה -צילום האגם בשעות אחר הצהרים.jpg|thumb|פארק רעננה -צילום האגם בשעות אחר הצהרים
File:פארק רעננה - מתחם סירות מתנגשות.jpg|thumb|פארק רעננה - מתחם סירות מתנגשות
File:פארק רעננה - הגשר מעל האגם.jpg|thumb|פארק רעננה - הגשר מעל האגם


## קישורים חיצוניים

* 
* פארק רעננה באתר הטיולים "טבע ונופים בישראל".
* כתבה וסרטון אודות הפארק
* פארק רעננה באתר "צומת השרון רעננה"
* שרון אונליין, גוגל קבע: פארק רעננה בין 5 המובילים בארץ, 20 בפברואר 2025

## הערות שוליים

קטגוריה:רעננה: תרבות
רעננה, פארק
קטגוריה:אמפיתיאטראות בישראל
אלקו רוסו

**אלקו רוסו** (ברומנית: **Alecu Russo**; 17 במרץ 1819 – 5 בפברואר 1859) היה משורר, סופר, מחזאי ומבקר ספרותי רומני, האידאולוג של התנועה המהפכנית ב-1848, בנסיכות מולדובה.

## ביוגרפיה
אלקו רוסו נולד בקישינב, בסרביה, במשפחת בויארים בעלת ייחוס עתיק, אך מצב כלכלי לא כל כך טוב. את ילדותו בילה בין האיכרים, עד 1829, כשאימו מתה במגפת כולרה. אביו שלח אותו לפנימיה בשווייץ, שם השתלם בצרפתית ולמד גרמנית וכתב את יצירותיו הספרותיות הראשונות, כמעט כולן בצרפתית.

בגיל 17, בהיותו פקיד בעסק מסחרי, בווינה, כתב בצרפתית שני שירי הלל, La mort d'Alibaud ו-Epitaphe d'Alibaud, לכבוד המתנקש בחיי לואי פיליפ, מלך הצרפתים, מתוך שנאת העריצות של המלוכה. הוא שב לנסיכות מולדובה ומסייר בהריה (יחד עם וסילה אלכסנדרי), תוך חיפוש אחר שירי עם. הוא קיבל מהשליט עבודה פקידותית בבית המשפט בפיאטרה ניאמץ, השתתף במפגשים הקדם-מהפכנים, שר במקהלה ושיחק בתיאטרון במחזות של וסילה אלכסנדרי.

בתחום התיאטרון כתב שני מחזות, Băcălia ambiţioasă ו-Jignicerul Vadră או Provincialul la Teatrul Naţional. ההצגות הועלה על הבמה ב-1846. בעקבות הצגת המחזות רותק למנזר סובז'ה ובתקופת שהותו שם כתב את Soveja. Ziarul unui exilat politic la 1846 (סובז'ה. עיתונו של גולה פוליטי ב-1846), שפורסם לאחר מותו.

בכתב העת Albina Românească (הדבורה הרומנית) התפרסם מאמרו "הביקורת של הביקורת" וב-Foaia societăţii pentru literatură şi cultură română (דף החברה לספרות ותרבות רומנית) הופיעו מאמריו על "השירה העממית" ו"דצ'בל ושטפאן הגדול".

לאחר השתתפותו בכינוסים המהפכנים של 1848, ביאשי, הוגלה ויצא להציג את העמדה המהפכנית בווינה. הוא ניסה לקחת חלק בתנועות המהפכניות בנסיכות ולאכיה ובטרנסילבניה, אך נעצר בקלוז' ושוחרר לווינה. מווינה הגיע לפריז, שם הכיר את ניקולאה בלצ'סקו ויחד איתו ועם וסילה אלכסנדרי, הוציא לאור את כתב העת România viitoare (רומניה העתידית). בכתב עת זה פורסמה יצירתו החשובה, Cântarea României (שירת רומניה), אך תוך הצגתה כיצירה של נזיר לא נודע מהרי מולדובה. 

ב-1851 שב למולדובה ושב לפרסם בכתבי עת, תחילה תחת שם העט Terenţie Hora (טרנציה חורה) ובהמשך בשמו האמיתי. כתיבתו דילגה בין הצרפתית ובין הרומנית ולצד יומנים על מסעותיו בהרים, בצרפתית (פורסמו לאחר מותו) כתב ברומנית את Amintiri (זכרונות) ואת Cugetări (מחשבות). כתיבתו ההגותית מתפלמסת עם חסידי הזרם הלטיני ומשתמשת באירוניה מעודנת.

## לקריאה נוספת
* אלכסנדרו פירו, "היסטוריה של הספרות הרומנית מראשיתה ועד היום", הוצאת UNIVERS, בוקרשט, 1981.
* אמיל בולדן-ברנשטיין, Alecu Russo. Omul, opera, comentarii, București, 1948

## קישורים חיצוניים

* מילון הספרות הרומנית 

קטגוריה:ערכים שבהם תבנית בריטניקה אינה מתאימה
קטגוריה:משוררים רומנים
קטגוריה:סופרים רומנים
קטגוריה:מחזאים רומנים
קטגוריה:משוררים צרפתים
קטגוריה:סופרים צרפתים
קטגוריה:פולקלוריסטים
קטגוריה:רומנים חברי הבונים החופשיים
קטגוריה:מהפכנים רומנים
קטגוריה:רומנים מבסרביה
קטגוריה:רומנים שנולדו ב-1819
קטגוריה:נפטרים ב-1859
נאקון פאנום

**נאקון פאנום** (בתאית: **นครพนม**) היא בירת מחוז נאקון פאנום שבאזור איסאן בתאילנד.

העיר נמצאת על גדות נהר המקונג, על גבול תאילנד-לאוס, 580 ק"מ צפונית-מזרחית לבירה בנגקוק.
בשנת 2006 מנתה אוכלוסיית העיר 27,591 תושבים.

גשר מעל המקונג אשר יחבר בין תאילנד ללאוס נמצא בבניה שצפויה להסתיים בשנת 2012.
בעיר יש שדה תעופה אזורי שקוד היאט"א שלו הוא Kop.

מספר קילומטרים מהעיר נמצא בסיס של חיל הים התאילנדי שממנו יוצאים סיורים צבאיים לאורך הנהר/גבול. בסיס זה שימש בעבר את חיל האוויר התאילנדי ולפני כן בתקופת מלחמת וייטנאם שימש את חיל האוויר האמריקאי.

## קישורים חיצוניים

* מפת העיר באנגלית ובתאי
* 

קטגוריה:תאילנד: ערים
קטגוריה:איסאן
ריי מסטנברוק

**הנדריקה (ריי) וילהלמינה מסטנברוק** (בהולנדית: **Hendrika Wilhelmina (Rie) Mastenbroek**; 26 בפברואר 1919 – 6 בנובמבר 2003) הייתה שחיינית הולנדית. הייתה אלופה אולימפית (ברלין 1936) בעלת 4 מדליות מהן 3 זהב מתוך 5 אפשריות, אלופת אירופה בעלת 4 מדליות, מהן 3 זהב מתוך 5 אפשריות, (מגדבורג 1934) ושיאנית עולם.

## ביוגרפיה
מסטנברוק נולדה ברוטרדם. היא התאמנה תחת הדרכתה של מה בראון.

### אלופת אירופה
באליפות אירופה בשחייה שנערכה במגדבורג, גרמניה בשנת 1934 זכתה מסטנברוק ב-4 מדליות, 3 זהב ואחת כסף, מתוך 5 אפשריות והייתה לשחיינית המצטיינת של האליפות כולה. מדליות זהב, במשחה ל-100 מטר גב בתוצאה של 1:20.3 דקות, במשחה ל-400 מטר חופשי בתוצאה של 5:27.4 דקות, לפני שיאנית העולם בת ארצה וילי דן אודן שקבעה את אותה התוצאה ובמשחה שליחות 4x100 מטר חופשי בתוצאה של 4:41.5 דקות. מדליית כסף, במשחה ל-100 מטר חופשי בתוצאה של 1:08.1 דקות, אחרי שיאנית העולם דן אודן (1:07.1 דקות).

### אלופה אולימפית
באולימפיאדת ברלין (1936) זכתה מסטנברוק ב-4 מדליות, 3 זהב ואחת כסף מתוך 5 אפשריות ובכך הייתה לשחיינית המצטיינת של האולימפיאדה. מדליית זהב במשחה ל-100 מטר חופשי בשיא אולימפי חדש של 1:05.9 דקות, לפני ג'נט קמפבל מארגנטינה (1:06.4 דקות) וגיזלה ארנדט מגרמניה (1:06.6 דקות), במשחה ל-400 מטר חופשי בשיא אולימפי חדש של 5:26.4 דקות, לפני רנהילד ווגר מדנמרק (5:27.5 דקות) ולינור וינגרד מארצות הברית (5:29.0 דקות) ובמשחה שליחות 4x100 מטר חופשי בשיא אולימפי חדש של 4:36.0 דקות, לפני גרמניה (4:36.8 דקות) וארצות הברית (4:40.2 דקות). מדליית כסף במשחה ל-100 מטר גב בתוצאה של 1:19.2 דקות, אחרי בת ארצה נידה סנף (1:18.9 דקות) ולפני אליס בריג'ס מארצות הברית (1:19.4 דקות).

שנה לאחר המשחקים האולימפיים, עבדה מסטנברוק כמדריכת שחייה ובכך איבדה את מעמדה כשחיינית חובבת ואת הזכות להשתתף בתחרויות.

## תארים
*מסטנברוק שברה 9 שיאי עולם חדשים, 6 מהם בסגנון גב ו-3 בסגנון חופשי.
*בשנת 1968 זכתה מסטנברוק להכלל בהיכל התהילה הבינלאומי של השחייה

## ראו גם
*התפתחות שיא העולם במשחה ל-100 מטר גב (ויקיפדיה הגרמנית)
*התפתחות שיא העולם ב-4x100 מטר חופשי (ויקיפדיה האנגלית)

## קישורים חיצוניים

* ריי מסטנברוק , באתר *Sports123* 
* 

## הערות שוליים

קטגוריה:שחייניות גב
קטגוריה:שחייניות חופשי הולנדיות
קטגוריה:אלופות אירופה בשחייה
קטגוריה:שחייניות באולימפיאדת ברלין (1936)
קטגוריה:מעוטרי המסדר האולימפי
קטגוריה:אלופות אולימפיות הולנדיות: שחייה
קטגוריה:שיאניות עולם הולנדיות: שחייה
קטגוריה:רוטרדם: אישים
קטגוריה:זוכות מדליית כסף אולימפית הולנדיות: שחייה
קטגוריה:הולנדיות שנולדו ב-1919
קטגוריה:הולנדים שנולדו ב-1919
קטגוריה:הולנדיות שנפטרו ב-2003
קטגוריה:הולנדים שנפטרו ב-2003
חוסה לואיס צ'ילאברט

**חוסה לואיס פליקס צ'ילאברט גונסאלס** (בספרדית: **José Luis Félix Chilavert González**; נולד ב-27 ביולי 1965 ב-לוקה, פרגוואי) הוא כדורגלן עבר פרגוואי ששיחק בעמדת השוער ונחשב אחד השוערים הבולטים של הכדורגל בתקופתו.
צ'ילאברט כבש 62 שערים בקריירה שלו, רובם בבעיטות חופשיות או בפנדלים.

הוא פרש ממשחק פעיל בשנת 2004, ומשמש כיום כפרשן.

צ'ילאברט הוא גם השוער היחיד שהבקיע שלושער.

## קישורים חיצוניים

* פרופיל, באתר הרשמי של RSSSF

קטגוריה:כדורגלנים פרגוואים
קטגוריה:שוערי כדורגל פרגוואים
קטגוריה:כדורגלני ספורטיבו לוקניו
קטגוריה:כדורגלני ריאל סרגוסה
קטגוריה:כדורגלני שטרסבורג
קטגוריה:כדורגלני ולס סארספילד
קטגוריה:כדורגלני סן לורנסו
קטגוריה:כדורגלני פניארול
קטגוריה:זוכי פרס כדורגלן השנה באמריקה הדרומית
קטגוריה:כדורגלני נבחרת פרגוואי
קטגוריה:כדורגלני קופה אמריקה 1991
קטגוריה:כדורגלני קופה אמריקה 1993
קטגוריה:כדורגלני קופה אמריקה 1997
קטגוריה:כדורגלני מונדיאל 2002
קטגוריה:ילידי 1965
הצהרת טרזין

[שמאל|ממוזער|300px|מדינות העולם החתומות על הצהרת טרזין (בירוק). [הכס הקדוש וסרביה חתמו על ההצהרה במעמד משקיף בלבד (בצהוב)]]
**הצהרת טרזין** (**Terezin Declaration**) היא אמנה בינלאומית העוסקת בהשבת נכסים אשר הוחרמו בתקופת מלחמת העולם השנייה על ידי גרמניה הנאצית ומדינות אחרות וכן ברווחת ניצולי שואה. 

האמנה נחתמה ב-30 ביוני 2009 באתר מחנה הריכוז טרזין, על ידי נציגיהן הרשמיים של 46 מדינות, בראשות ראש ממשלת הרפובליקה הצ'כית יאן פישר. ב-9 ביוני 2010 חתמו 43 מדינות על מסמך "הנחיות ונהלים מועדפים להשבה ולפיצוי של נִכְסֵי דְלָא נָיְדֵי" (מקרקעין) אשר הוחרמו או נתפסו באופן לא חוקי על ידי הנאצים, הפשיסטים ומשתפי הפעולה עימם בתקופת השואה בין השנים 1933-1945, כולל תקופת מלחמת העולם השנייה" (באנגלית:Guidelines and Best Practices for the Restitution and Compensation of Immovable (Real) Property Confiscated or Otherwise Wrongfully Seized by the Nazis, Fascists and Their Collaborators during the Holocaust (Shoah) Era between 1933-1945, Including the Period of World War II). 

אף שמסמך זה אינו מחייב מבחינה משפטית את המדינות החותמות, הרי שהוא כולל המלצות מעשיות, הנגזרות מהצהרת טרזין, באשר לנהלים הרצויים בתביעות השבת רכוש במדינות החותמות. הנהלים קובעים כי תביעות השבת רכוש שהוחרם, או נתפס, בתקופת השואה צריכות להתנהל באופן הנגיש לכל, בשקיפות, בפשטות, במהירות, באופן שאינו מפלה, ובדרך המתגברת על מחסומים של אזרחות ותושבות של היורשים החוקיים של הרכוש. הנהלים קובעים כי יש לאפשר למבקשים את השבת רכוש משפחתם גישה חופשית לארכיונים לאומיים, אזוריים ומקומיים, כולל במדינות זרות, כדי להקל על הוכחת זכויות הקניין של המבקשים. הנהלים אף קובעים כי יש להכריע בבקשות השבה במהירות ובליווי הסבר ממצה של ההכרעה. השבת נדל"ן חייבת להיות האפשרות המועדפת, כולל רישום הבעלים החוקיים בספרי האחוזה וזכות השימוש בקרקע, רק לחלופין, יש לפצות את הבעלים החוקיים בפיצוי מלא והוגן. הנהלים קוראים לכל המדינות החותמות לבסס נוהלי השבה על יסוד עקרונות אלה.

בין המדינות החותמות על הצהרת טרזין ומסמך נוהלי ההשבה המומלצים נמנית אף מדינת ישראל. רכוש רב הוחרם בארץ ישראל על ידי הממונה על רכוש אויב מטעם המנדט הבריטי בתקופת מלחמת העולם השנייה, בתוכו רכוש של יהודים אשר הוכרזו "אויב" בהיותם נתיני גרמניה הנאצית ומדינות שהיו תחת שליטת גרמניה הנאצית. חלק ניכר מבעלי רכוש זה היו יהודים שנספו בשואה. עם הקמת מדינת ישראל עבר הרכוש לניהול הממונה על רכוש אויב בממשלת ישראל ובשנות ה-60 הועבר לידי האפוטרופוס הכללי.

## קישורים חיצוניים
* נוסח הצהרת טרזין  
* ישראל שבעת רצון מתוצאות "הועידה לטיפול בנכסים מתקופת השואה" שננעלה בפראג. אתר משרד החוץ, 30 ביוני 2009
* תרגום עברי של הצהרת טרזין. אתר בית טרזין
* ועידת פראג והצהרת טרזין. אתר מרכז הארגונים של ניצולי השואה בישראל
* הנחיות ונהלים מועדפים להשבה ולפיצוי של נִכְסֵי דְלָא נָיְדֵי (מקרקעין) אשר הוחרמו או נתפסו באופן לא חוקי על ידי הנאצים, הפשיסטים ומשתפי הפעולה עימם בתקופת השואה  

קטגוריה:אמנות והסכמים במאה ה-21
קטגוריה:2009
קטגוריה:גזל ואובדן רכוש יהודי בשואה
רב סחורה

**רב סחורה** (מופיע גם בשם **רב סחורא**) הוא אמורא בבלי בדור השלישי והרביעי, תלמידו של רב הונא. מופיע בתלמוד כעשר פעמים, בכולם הוא מוסר בשם רב הונא, וכולם נאמרו על ידי רבא בשם רב סחורה, בנוסח: "אמר רבא אמר רב סחורה אמר רב הונא".

## חייו
לא ידוע דבר על מקומו ומשפחתו. מוזכר בתלמוד חכם באותו דור בשם "רב הונא בר סחורה", וכן בירושלמי: "רבי אבינא בר סחורה", אבל אין הוכחה שהם בניו של רב סחורה.

רבא החשיבו כ"אדם גדול". מסופר עליו שרבא שיבח אותו בפני רב נחמן, והלה חפץ להכירו, ואמר לו: "כשיבוא לידך - הביאהו לידי". רב סחורה הגיע לרב נחמן כדי שיתיר לו נדר כלשהו, ורב נחמן חיפש למצוא פרצה בנדרו, האם בשעת נדרו חשב גם על אפשרות כזו וכזו, ורב סחורה השיב שאכן חשב על כל האפשרויות הללו. לבסוף הקפיד עליו רב נחמן, ושילח אותו מפניו. יצא רב סחורה והתיר לעצמו את הנדר, על פי המשנה ב: "איזו היא דרך ישרה שיבור לו האדם? כל שהיא תפארת לעושיה ותפארת לו מן האדם", ומכיוון שרב נחמן כעס עליו - על דעת כך לא נדר.

אף שרב סחורה לא היה רבו המובהק של רבא, החשיב אותו רבא כרבו והביא אותו כדוגמה להלכה ש"אפילו לא האיר עיניו אלא במשנה אחת - זה הוא רבו". רבא ציין שרב סחורה הסביר לו מהו הכלי "זוהמא ליסטרון" המוזכר במשנה.

## ממאמריו בהלכה
* הדר בחצר חבירו שלא מדעתו - אין צריך להעלות לו שכר, משום שנאמר (): וּשְׁאִיָּה יֻכַּת שָׁעַר. כלומר, המגורים בבית החבר מועילים לחבר, משום שבית שומם שאיננו מתוחזק - ניזוק.

## ממאמריו באגדה
* כל שהקדוש ברוך הוא חפץ בו - מדכאו בייסורין.
* מאי דכתיב (=מהו שכתוב): הון מהבל ימעט וקובץ על יד ירבה? אם עושה אדם תורתו חבילות חבילות – מתמעט, ואם קובץ על יד – ירבה.

## קישורים חיצוניים

* 

## הערות שוליים

קטגוריה:הדור השלישי לאמוראי בבל
קטגוריה:הדור הרביעי לאמוראי בבל
קטגוריה:תלמידי רב הונא
Flight 666 – The Original Soundtrack

***Flight 666 – The Original Soundtrack*** ("טיסה 666 - הפסקול המקורי") הוא אלבום הופעה מאת להקת ההבי מטאל המצליחה איירון מיידן שיצא ב-22 במאי 2009 בבריטניה. בארצות הברית האלבום יצא ב-9 ביוני 2009 על מנת לתאם את יציאתו עם הסרט הדוקומנטרי הנלווה, Iron Maiden: Flight 666.

האלבום מכיל שירים מהופעות שהיו חלק מהסיבוב הראשון של סיבוב ההופעות "Somwehere Back In Time World Tour"- סיבוב הופעות שהתרכז בחומר המוקדם של הלהקה (למעשה, למעט השיר "Fear Of The Dark" מ-1992, כל השירים בהופעות היו משנות ה-80). הבמה עוצבה גם היא באופן מיוחד- היא דמתה מאוד לבמה של סיבוב ההופעות World Slavery Tour משנת 1985 (בהתאם לאלבום Powerslave הבמה עוצבה בסגנון מצרי עתיק). רוב השירים באלבום הוקלטו בהופעות שנערכו באמריקה הדרומית שם איירון מיידן הם פופולריים במיוחד מאז הופעתם ב-Rock In Rio 1985 ששודרה בטלוויזיה ברחבי אמריקה הדרומית.

## רשימת השירים

## השתתפו באלבום
*ברוס דיקינסון - סולן
*סטיב האריס - גיטרה בס
*אדריאן סמית' - גיטרה חשמלית
*דייב מארי - גיטרה חשמלית
*יאניק גרס - גיטרה חשמלית
*ניקו מק'בריין - תופים

## קישורים חיצוניים

קטגוריה:אלבומי איירון מיידן
קטגוריה:אלבומי הופעה באנגלית
קטגוריה:אלבומי חברת יוניברסל מיוזיק גרופ
קטגוריה:אלבומי חברת EMI רקורדס
ריצ'רד הנדריקס

**ונרד ריצ'רד הנדריקס** (באנגלית: **Venard Richard Hendrix**; נולד ב-15 בנובמבר 1986 בדיקייטר, אלבמה, ארצות הברית) הוא כדורסלן אמריקאי-מקדוני המשחק בעמדות הפאוור פורוורד והסנטר .

## קריירה
הנדריקס שיחק באוניברסיטת אלבמה בין השנים 2005–2008. כבר בעונתו הראשונה בקבוצה הוביל אותה לטורניר אליפות המכללות עם ממוצעים טובים במיוחד של 9.6 נקודות ו-8 ריבאונדים למשחק, נבחר לחמישיית הפרשמן בליגת המחוז הדרום-מזרחי. בעונה שאחריה שיפר את יכולתו בצורה ניכרת וממוצעיו עלו ל-14.6 נקודות ו-8.9 ריבאונדים למשחק, בזכותם נבחר לחמישיית העונה השנייה בליגה המחוזית. עם זאת, אלבמה הודחה מטורניר ה-NIT כבר בסיבוב הראשון לאחר הפסד 89:87 לאוניברסיטת מסצ'וסטס. בעונתו השלישית והאחרונה במכללות, הגיע הנדריקס לשיאו ועם ממוצעים של 17.8 נקודות ו-10.1 ריבאונדים, נבחר לחמישיית העונה המחוזית. לאחר עונה זו נרשם לדראפט ה-NBA 2008 ונבחר במקום ה-49 על ידי גולדן סטייט ווריורס.

בגולדן סטייט הנדריקס לא שותף אף לא במשחק אחד ולאחר שהתנדנד כמה שבועות בין הקבוצה הבוגרת לקבוצה הבת, בייקרספילד ג'אם, שוחרר בדצמבר 2008. לאחר מכן חתם בדקוטה ויזארדס, קבוצת הבת של ממפיס גריזליס. בדקוטה הפגין יכולת מרשימה ואף נבחר להשתתף במשחק האולסטאר של ליגת ה-NBDL.

בעונת  יצא הנדריקס לאירופה וחתם בגרנדה, ובעונה אחת במדיה הפגין יכולת מצוינת, השיג ממוצעים של 13.1 נקודות, 6.9 ריבאונדים (חמישי בליגה), 1.3 חטיפות, 1.3 חסימות (שלישי בליגה) ואסיסט אחד למשחק, הוביל את קבוצתו למקום העשירי בליגה הספרדית, ונבחר לתגלית השנה בליגה.

בעקבות יכולתו המרשימה בגרנדה הוחתם לקראת עונת  בקבוצת היורוליג הישראלית, מכבי תל אביב. בעונה זו הוא זכה עם מכבי באליפות הליגה ובגביע המדינה, והגיע לגמר היורוליג. הנדריקס המשיך לשחק בקבוצה גם בעונת , ובמהלכה הפגין יכולת טובה בהרבה מזו שהציג בעונה הראשונה שלו בקבוצה.

ביוני 2012 חתם לשנתיים בקבוצת הכדורסל האיטלקית, ארמאני ג'ינס מילאנו.

לאחר שרשם ממוצע של 3.7 נק' ו-3 ריב' ב-10 משחקי יורוליג הושאל לקבוצת לוקומוטיב קובאן. בתום העונה הושאל לשנה נוספת לקובאן.

ביולי 2015 חתם לשתי עונות בקבוצה הספרדית אוניקאחה מלאגה. ב-7 במרץ 2016 שוחרר הנדריקס ממלאגה.

ב-9 במרץ 2016 שב למכבי תל אביב לקדנציה שנייה, אולם שוחרר כעבור חצי עונה.

ב-21 באוגוסט חזר הנדריקס לספרד וחתם בגראן קנריה. ב-14 ביולי 2017 חתם הנדריקס בגלאטסראיי הטורקית.

## קישורים חיצוניים

* האתר הרשמי של הנדריקס
* ביוגרפיה באתר DraftExpress
* 

## הערות שוליים

קטגוריה:אמריקאים ילידי אלבמה
קטגוריה:דיקייטר (אלבמה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אלבמה
קטגוריה:כדורסלנים מקדונים
קטגוריה:כדורסלני נבחרת מקדוניה
קטגוריה:כדורסלני גולדן סטייט ווריורס
קטגוריה:כדורסלני בייקרספילד ג'אם
קטגוריה:כדורסלני דקוטה ויזארדס
קטגוריה:כדורסלני גרנדה
קטגוריה:כדורסלני מכבי תל אביב
קטגוריה:כדורסלני אולימפיה מילאנו
קטגוריה:כדורסלני לוקומוטיב קובאן
קטגוריה:כדורסלני אוניקאחה מאלגה
קטגוריה:כדורסלני גראן קנריה
קטגוריה:כדורסלני גלאטסראיי
קטגוריה:בחירות דראפט של גולדן סטייט ווריורס
קטגוריה:אלבמה: כדורסלנים
קטגוריה:אמריקאים שנולדו ב-1986
אלכס מאריץ'

**אלכס (אלכסנדר) מאריץ**' (נולד ב-22 באוקטובר 1984, סידני, אוסטרליה) הוא כדורסלן עבר אוסטרלי-סרבי ששיחק בעמדת הסנטר.

## קריירה
מאריץ' התחיל את דרכו באקדמיית הכדורסל הארצית של אוסטרליה. בשנת 2003 עבר לשחק בתיכון בברלינגטון שנמצא בניו ג'רזי, ארצות הברית. בשנת 2005 עבר לשחק במכללת נברסקה ובה הוא התחיל את עונת המכללות הראשונה שלו.

בעונת 2007/08 בהיותו בן 23 החל את דרכו באירופה בליגה הספרדית וחתם בגרנדה לשנתיים. את העונה הראשונה סיים בממוצע נמוך מאוד: 12 דקות ו-4.6 נקודות למשחק בלבד.

בעונת 2009/10 קיבל מאריץ' הצעה מקבוצת פרטיזן בלגרד, מאריץ' קיבל את ההצעה וביטל את החוזה שהיה לו לשנה נוספת בגרנדה, באותה שנה מאריץ' הוביל את פרטיזן כבר מהרגע הראשון ולאחר 6 מחזורי יורוליג בלבד ממוצעו היה: 15.5 נקודות ו-9 ריבאונדים למשחק, ובסיום נבחר לחמישיית העונה ביורוליג. באותה עונה הוביל את הקבוצה לפיינל פור ומקום רביעי ביורוליג, לאליפות הליגה האדריאטית, לאליפות סרביה ולזכייה בגביע הסרבי.  

בעונת 2010/11 שיחק מאריץ' בקבוצת הכדורסל היוונית פנאתינייקוס, הוא נפצע בתחילת העונה וחזר לקראת סיום העונה, ועמה זכה באליפות יוון וביורוליג.

בקיץ 2012 חתם לשנתיים בלוקומוטיב קובאן, עמה זכה ביורוקאפ שבעונת 2012/13 נתן לקבוצה מקום ביורוליג בפעם הראשונה בתולדותיה.

בקיץ 2014 חתם במכבי תל אביב עד חודש דצמבר עם אופציה לסוף העונה כמחליף לסופוקליס שחורציאניטיס שהיה פצוע באותה עת.
בסיום חוזהו עם מכבי חתם בגלאטסראיי עד לסיום העונה, אך שוחרר ממנה לאחר חודשיים עקב קשיים כלכליים וחתם בקבוצת פטרוכימי האירנית שגם ממנה שוחרר לאחר חודשיים, ולבסוף חתם עד לסיום העונה בגראן קנריה.

בספטמבר 2015 חתם בבודוצ'נוסט פודגוריצה.

בקיץ 2017 פרש ומונה לעוזר מאמן סידני קינגס מליגת העל האוסטרלית.

## קישורים חיצוניים

## הערות שוליים

קטגוריה:כדורסלנים אוסטרלים
קטגוריה:כדורסלנים סרבים
קטגוריה:כדורסלני פרטיזן בלגרד
קטגוריה:כדורסלני פנאתינאיקוס
קטגוריה:כדורסלני מכבי תל אביב
קטגוריה:כדורסלני גלאטסראיי
קטגוריה:כדורסלני לוקומוטיב קובאן
קטגוריה:כדורסלני גרנדה
קטגוריה:כדורסלני אוברדוירו
קטגוריה:כדורסלני נבחרת אוסטרליה
קטגוריה:כדורסלני אוניברסיטת נברסקה–לינקולן
קטגוריה:כדורסלנים באולימפיאדת לונדון (2012)
קטגוריה:כדורסלני סידני קינגס
קטגוריה:כדורסלני גראן קנריה
קטגוריה:אוסטרלים שנולדו ב-1984
קטגוריה:סרבים שנולדו ב-1984
פנדמוניום

[שמאל|ממוזער|250px|תחריט של ג'ון מרטין מ-[1825, "פנדמוניום"]]
**פנדמוניום** (בלטינית: **Pandæmonium**) הוא השם שניתן על ידי המשורר האנגלי בן המאה ה-17 ג'ון מילטון למקום התכנסותם של מלאכי הגיהנום והשדים בספרו, גן העדן האבוד.

## אטימולוגיה
השם "פנדמוניום" מקורו מהמילים היווניות "παν" (פאן), שמשמעותו "כל", ו-"δαιμόνιον" (דאימוניון), שהיא צורת הקטנה שמשמעותה "רוח קטנה" או "מלאך קטן", או כפי שנוצרים פירשו זאת, "שד (דמון) קטן". משמעות הצירוף, אם כך, היא "כל השדים", אך ניתן גם לפרש אותו: Παν-δαιμον-ειον (פאן-דמון-איון), "מקום-כל-השדים".

## תיאור
ג'ון מילטון המציא את השם עבור בירת הגיהנום, "בירתו הראשית של השטן ועוזריו", שנבנתה על ידי המלאכים הנופלים (מכונים גם נפילים) לפי עצתו של השד ממון.

מלאכי הגיהנום בנו את הפנדמוניום בתוך כשעה אך הוא עלה בגודלו על כל המבנים והארמונות מעשי ידי אדם. אף על פי כן הוא היה קטן מדי מכדי להכיל בתוכו את כל השדים העצומים בגודלם, שנאלצו להתכווץ על מנת שיוכלו לשהות בתוכו.

הפנדמוניום תוכנן על ידי הארכיטקט מולציבר (מקביל לוולקן הרומאי), שהיה מתכננם של הארמונות בגן העדן לפני נפילתו.

בספר גן העדן האבוד מתוארת התכנסותם של השדים במועצה העליונה של הפנדמוניום ובו מתנהלים ביניהם ויכוחים סוערים.

## בתרבות
הביטוי פנדמוניום משמש (בהשאלה) לתיאור מקום הומה ורועש במיוחד עד כדי מצב של כאוס מוחלט.

בנוסף, הסופרת קסנדרה קלייר, קוראת "פנדמוניום" למועדון הרועש והומה בסדרת בני הנפילים, שאחר כך התגלה שהיה מאוכלס לרוב גם בשדים. קסנדרה קלייר משתמשת בשם פנדמוניום  גם בסדרה "מכשירי התופת", למועדון אויב מסוכן המכיל בתוכו יצורים מיתולוגיים.

קטגוריה:מיתולוגיה נוצרית
קטגוריה:מקומות בדיוניים